Συνήθη προβλήματα αστικού πρασίνου, αιτίες και η στάση των πολιτών στον οικολογικό εκσυγχρονισμό: η μελέτη περίπτωσης του Δήμου Πυλαίας – Χορτιάτη
Creators: name: Κυριακίδου, Μαρία Δημητρίου
Publisher: name: Aristotle University of Thessaloniki
Year: 2024
Subjects: Αστικό πράσινο
Αιτήματα πολιτών
Δήμος Πυλαίας – Χορτιάτη
Urban green
Citizen requests
Municipality of Pylaia - Hortiatis

description: Το αστικό πράσινο συμβάλει στη βελτίωση της ποιότητας ζωής των αστών και στην ανάπτυξη του βιοτικού τους επιπέδου. Δεδομένης της οικιστικής πυκνότητας μιας πόλης, το αστικό πράσινο διαμορφώνει τα ιδιαίτερα χαρακτηριστικά του πολεοδομικού ιστού καθώς δημιουργεί χώρους αναψυχής, ξεκούρασης και περιπάτου σε πλατείες, κήπους και πάρκα. H επίδραση του αστικού πρασίνου είναι άμεση και πολυδιάστατη. Πέραν των πλεονεκτημάτων του αστικού πρασίνου, προκύπτουν και πολλά προβλήματα που οφείλονται κυρίως στην ελλιπή συντήρησή του. Η εργασία αυτή αφορά τη μελέτη περίπτωσης ανάλυσης των προβλημάτων του Δήμου Πυλαίας – Χορτιάτη. Η έρευνα βασίστηκε στις ημερήσιες καταγραφές καταγγελιών - αιτημάτων των πολιτών στο τηλεφωνικό κέντρο της Δημοτικής επιχείρησης, όπου καταγράφονται τα συνήθη προβλήματα αστικού πρασίνου και τα πιθανά αίτια που τα προκαλούν. Στην εργασία, αξιολογήθηκαν οι κίνδυνοι που προκαλούν τα συνήθη προβλήματα αστικού πρασίνου μέσω των καταγραφών των αιτημάτων. Επιπλέον η παρούσα εργασία στοχεύει στη διερεύνηση της στάσης των κατοίκων στον οικολογικό εκσυγχρονισμό αστικού πρασίνου. Με βάση την ανάλυση των δεδομένων, οι πολίτες αναγνώρισαν τα προβλήματα αστικού πρασίνου, τους κινδύνους που εγκυμονούν και συχνά χωρίς να αναφέρουν τα αίτια που τα προκαλούν. Σε πολλά αιτήματα επισημαίνεται ο κίνδυνος μετάδοσης πυρκαγιάς, ο κίνδυνος πτώσης κλάδων ή δέντρων λόγω ξήρανσης ή ύψους, οι ανάγκες κλάδευσης και περιορισμού της βλάστησης καθώς και ο προβληματισμός για την εμφάνιση αγριογούρουνων στο αστικό περιβάλλον. Το μεγάλο μέγεθος των δέντρων, ο κίνδυνος ανεμοθραυσίας κλάδων και η πλούσια βλάστηση που εμποδίζει την ορατότητα και τη διέλευση αποτελούν συχνά αίτια διαμαρτυρίας των πολιτών. Αναφέρονται επίσης ζημιές σε υποδομές που προκαλούνται από την αύξηση του ριζικού συστήματος των δέντρων με εγγύτητα σε δίκτυα και κατασκευές. Τέλος, τα αιτήματα πολιτών που αναφέρονται στην αναβάθμιση και τον εμπλουτισμό των πράσινων κοινόχρηστων σημείων ενισχύουν την πεποίθηση υγιούς ανάπτυξης του οικολογικού εκσυγχρονισμού.
description: Urban greening contributes towards improving the quality of life of urban citizens and developing their standard of living. Due to a city's residential density, urban greenery shapes the specific characteristics of the urban fabric as it creates spaces for recreation, relaxation and walking in squares, gardens and parks. The impact of urban greenery is both direct and multidimensional. Beyond urban greenery's advantages, many problems arise, mainly due to poor maintenance. This paper covers a case study analyzing the problems of the Municipality of Pylaia - Hortiatis. The research was based on the daily recordings of complaints and requests from citizens at the telephone centre of the Municipal Enterprise, where the common problems of urban greenery and possible causes are recorded. In the paper, risks caused by common urban greenery problems were assessed through request records. In addition, this paper aims to research residents' attitudes towards the ecological modernization of urban greenery. Based on the data analysis, citizens identify urban greening problems, the risks they pose and often without mentioning the causes. Many requests highlighted the risk of fire transmission, the risk of branches or trees falling due to drying or height, the need for pruning and vegetation reduction, and concerns about the presence of wild boars in the urban environment. The large size of trees, the risk of wind blowing branches and overgrowth vegetation that obstructs visibility and passage are often causes for citizen complaints. Damage to infrastructure caused by the growth of the root system of trees in proximity to networks and structures is also reported. Finally, citizen requests referring to the upgrading and enrichment of green commons reinforce the belief of healthy growth of ecological modernization. Finally, citizen requests that refer to the upgrading and enrichment of green commons reinforce the belief of healthy growth of ecological modernization.